stanford-oval/wikipedia huggingface dataset:
Renault R35
Ominaisuudet

Renault R35:n panssarointiin tehtiin valmistuksen aikana joitakin parannuksia. Vanhemmat APX-R-tykkitornit korvattiin vuonna 1938 APX-R1-torneilla. Niiden mukana oli PPLRX-180P-periskooppi. Vaunuilla oli vain 37 mm tykki, koska suuremman ei uskottu olevan tarpeellinen. Ensimmäisessä maailmansodassa ei ollut käyty kovin suuria panssarivaunujen välisiä yhteenottoja. Espanjan sisällissota osoitti kuitenkin niiden olevan mahdollisia. Espanjan kokemusten perusteella kehitettiin uusi 37 mm SA38 -tykki, jolla oli entistä parempi panssarinläpäisykyky. Se läpäisi 30 mm panssaria kilometrin päästä eli kaksi kerttaa vanhempaa tykkiä enemmän. Uusi tykki lisättiin vuoden 1939 puolivälin jälkeen valmistettuihin vaunuihin.
Renault R35 ei alun perin sisältänyt lainkaan radiota. Ensimmäisessä maailmansodassa ranskalaiset olivat käyttäneet radioita Renault FT TSF -vaunuissa. Radion uskottiin kuitenkin tekevän vaunun liian monimutkaiseksi ja kalliiksi, minkä lisäksi radio söisi vaunun sisätilaa. Joitakin kokeiluja tehtiin ER54-radioilla, mutta tällaisia vaunuja oli ennen toisen maailmansodan syttymistä vain 45. Keväällä 1940 radioita asennettin myös joihinkin johtovaunuihin.
Renault R35 -vaunulle oli kaavailtu seuraajaa ennen toista maailmansotaa. Renault R40 oli paranneltu vaunu, jonka pohjana toimivat Renault R35:n vuusimmat mallit. Etenkin niiden kykyä liikkua maastossa oli paranneltu. Juoksuhautojen ylittämistä varten vaunun takaosassa oli silmäänpistävät jalat. Niitä valmistettiin 155 kappaletta. AMX ehti ennen Ranskan kukistumista valmistaa myös yhden kokeellisen AMX38-vaunun.
Käyttö

Saksan hyökätessä Ranskaan vuonna 1940 Renault R35 oli lukumäärältään yleisin ranskalainen panssarivaunu. Vichyn Ranska käytti niitä myös vastaan vuonna 1941 Syyriassa liittoutuneita.
Renault FT:n ohella Renault R35 oli ennen vuotta 1940 ainut ranskalainen panssarivaunu, jota myytiin runsaasti myös ulkomaille. 50 vaunua vietiin kesällä 1939 Puolaan. Vaunuja oli tarkoitus toimittaa lisää, mutta sodan syttymisen takia Puolaan tarkoitetut muut vaunut vietiin Lähi-itään. Puolassa vaunuja käytettiin niin saksalaisia kuin puna-armeijaakin vastaan. Noin 34 puolallaista vaunua siirtyi sodan puhjettua Romaniaan ja muutama Unkariin. Romania oli myös ostanut vaunuja, ja 41 oli toimitettu vuonna 1940. 54 vaunua oli huhtikuussa 1940 myyty Jugoslaviaan, jossa niitä käytettiin vuonna 1941 saksalaisia vastaan. Tammikuussa 1940 myytiin 50 vaunun erä Turkkiin.
Toisen maailmansodan jälkeen Syyrian armeija käytti Renault R35 -vaunuja vuonna 1948 Israelia vastaan Israelin itsenäisyyssodan aikana. Israelilaiset tuhosivat niistä joitakin esimerkiksi Jordaninlaakson taistelujen aikana.
Renault R35 Musée des Blindésin kokelmissa Saumurissa.
Romanian sotamuseolla Bukarestissa.
Puolalaisia panssarivaunumiehiä Renault R35 -vaunujen kanssa Ranskassa vuonna 1940.
Taisteluissa tuhoutunut syyrialainen Renault R35 Degania Alefissa Israelissa.
Rongoteus

Rongoteus on Mikael Agricolan mainitsema karjalaisten henkiolento, joka saa rukiin tuottamaan satoa.
Agricolan "epäjumalien" luettelossa vuodelta 1551 Rongoteus antoi ruista:
Sigfridus Aronus Forsiuksen latinankielisessä runomuotoisessa versiossa Agricolan luettelosta Rongotheus tuo keltaisen viljan pelloille tai sitten ei, tehden viljelijöiden toiveet tyhjiksi:
Rongoteus mainitaan lyhyesti 1800-luvulla Savosta ja Pohjois-Karjalasta muistiin merkityissa kansanrunoissa, useimmiten kuitenkin kirjoitettuna tavalla, joka osoittaa, että nimi on ollut runonkerääjille outo:
Muita kansanrunoissa esiintyviä todennäköisesti Rongoteukseen liittyviä nimiä ovat Runkateira, Runkoteera, Rukiteera ja Rukotivo.
Lisäksi Rongoteus on ollut sukunimi vielä 1500-luvulla. Ruoveden pitäjän sakkoluettelossa vuodelta 1574 mainitaan miten talonpojat Nissius Bendo (Pento) ja Marchus Ronkateus olivat luvattomasti kaataneet kaskea heille kuulumattomalla alueella. Toisessa saman vuoden tuomiossa jälkimmäinen sukunimi tavataan muodossa Rogadeus (joka pitäisi lukea Rongadeus).
Uno Harva käsittelee teoksessaan suomalaisten muinaisuskosta kaikkia näitä mainintoja Rongoteuksesta, mutta joutuu toteamaan että tiedot ovat liian niukkoja, jotta voitaisiin päätellä millainen olento alun perin oli kysymyksessä.
Martti Haavio oletti että Rongoteuksen nimi olisi peräisin pyhimykseltä - Pyhältä Theofaneelta.. Tämän teorian mukaan nimityksen Virok-Theofanes (Suitsuke-Theofanes) ja kasvin nimen ronki, ronka sekaantuminen kansanetymologiassa olisi johtanut nimeen Rongoteus. Vastaavasti nimi Rukiteera olisi peräisin Pyhältä Theodorukselta eli Ruis-Theodorukselta.
Roosevelt Island Tramway

| Roosevelt Island Tramway Roosevelt Island Tramway |
| --- | --- |

Sijainti:  Manhattan, Yhdysvallat
Koordinaatit:  40°45′26″N 73°57′15″W﻿ / ﻿40.75736°N 73.95411°W﻿ / 40.75736; -73.95411
Rakennustyyppi:  Kabiinihissi (en) ja urban aerial tramway route (d) (käännä suomeksi)
Valmistumisvuosi:  17. toukokuuta 1976
 fiRoosevelt Island Tramway 
  
Roosevelt Island Tramway on vuonna 1976 New Yorkissa Yhdysvalloissa toimintansa aloittanut köysirata, joka kuljettaa matkustajia Manhattanin ja Roosevelt Islandin saarten välillä. Rata kulkee Queensboro Bridge-sillan vieressä ja matka-aika on alle neljä minuuttia.
Roosevelt Island Tramway
Aiheesta muualla

Kuvia tai muita tiedostoja aiheesta Roosevelt Island Tramway Wikimedia Commonsissa
Viralliset sivut
Rudraprayagin piirikunta

Rudraprayagin piirikunta (hindiksi रुद्रप्रयाग ज़िला, Rudraprayāga zilā, sanskritiksi रुद्रप्रयागमण्डलम्, Rudraprayāgamaṇḍalam) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Uttarkashin piirikuntaan, idästä Chamolin piirikuntaan, etelästä Pauri Garhwalin piirikuntaan ja lännestä Tehri Garhwalin piirikuntaan.
Ritva Oksanen (vuoden 1973 albumi)

| Ritva Oksanen Ritva Oksanen |
| --- | --- | --- |

Studioalbumin tiedot
 Julkaistu: 1973
 Tuottaja(t): Raimo Henriksson
 Tyylilaji: laulelma, iskelmä
 Levy-yhtiö: EMI
 Levymerkki: Columbia
Ritva Oksanen on näyttelijä-laulaja Ritva Oksasen studioalbumi vuodelta 1973. Raimo Henrikssonin tuottama albumi koostuu suomalaisten säveltäjien ja sanoittajien alkuperäiskappaleista. Ne kaikki on sovittanut studioyhtyettä johtava kapellimestari Antti Hyvärinen.
Kappaleet > A-puoli

”Rakkauslaulu” (säv. ja san. Ossi Runne)
”Sieluni matka” (säv. ja san. Kari Kuuva)
”Mustalaislaulu” (säv. Seppo Miettinen, san. Eeva-Liisa Manner)
”Elämän sirkus” (säv. ja san. Rauno Lehtinen, sov. Antti Hyvärinen, Rauno Lehtinen)
”Kesäyö” (säv. ja san. Ossi Runne)
”Ei ole kyyneleitä” (säv. Jukka Jarvola, san. Marja-Leena Tuurna)
Kappaleet > B-puoli

”Balladi porvariin rakastuneesta” (säv. Antti Hyvärinen, san. Eeva Kilpi)
”Rappiotango” (säv. Jorma Panula, san. Sauvo Puhtila, san. Saukki)
”Kultainen kurki” (säv. Jorma Panula, san. Saukki)
”Mon cher cher Bobrikoff” (säv. Jorma Panula, san. Aarni Krohn)
”Kello on yhdeksän” (säv. Seppo Miettinen, san. Eeva-Liisa Manner)
”Tule kanssani” (säv. Rauno Lehtinen, san. Olavi Linnus)
Muusikot

Antti Hyvärinen – piano
Ilkka Willman – basso
Erkki Seppä – basso
Jörgen Petersen – trumpetti
Juhani Aaltonen – saksofonit ja huilu
Raimo Roiha – hanuri
Heikki Laurila - kitara
Taisto Wesslin - kitara
Matti Koskiala - rummut
Jorma Lahtinen - lyömäsoittimet
Tauno Tiikkainen – viulu
Urpu Nuottamo – viulu
Jorma Juntunen – alttoviulu
Heikki Rautasalo – sello
Pirkko Vartiainen - sello
Rudy Gunawan

| Mitalit | Mitalit | Mitalit |  |
| --- | --- | --- | --- |
|  Rudy Gunawan |  Rudy Gunawan |  Rudy Gunawan |  |
Maa:  Indonesia
Miesten sulkapallo
|  Olympialaiset  |  Olympialaiset  |  Olympialaiset  |  |
|  Hopeaa | Barcelona 1992 | nelinpeli |  |
Rudy Gunawan (s. 31. joulukuuta 1966 Surakarta, Keski-Jaava) on indonesialainen entinen sulkapalloilija. Hän sai vuoden 1992 kesäolympialaisissa Barcelonassa hopeaa nelinpelissä yhdessä Eddy Hartonon kanssa. Hän kilpaili vielä vuoden 1996 kesäolympialaisissa Atlantassa ja osallistui siellä nelinpeliin Bambang Supriyanton kanssa.
Rudy Boschwitz

Rudy Boschwitz
Rudolph Eli “Rudy” Boschwitz (s. 7. marraskuuta 1930 Berliini, Saksa) on yhdysvaltalainen poliitikko. Hän syntyi Berliinissä, mutta pakeni vuonna 1933 natsihallintoa juutalaisine perheineen Yhdysvaltoihin.
Yhdysvalloissa miltei koko ikänsä elänyt Boschwitz on lakikoulutuksen saanut republikaani.
Boschwitz istui liittovaltion senaatissa Minnesotasta vuosina 1978–1991.
Ritva Ollaranta

Ritva Anneli Ollaranta, o.s. Talvikoski (s. 3. maaliskuuta 1943 Polvijärvi) on suomalainen musiikinopettaja ja varhaisiän musiikkikasvatuksen edelläkävijä.
Henkilöhistoria

Ritva Ollaranta syntyi majuri Harry Yrjö Kalevi Talvikosken ja Salme Annikki Horsmanheimon perheeseen. Hän avioitui 1968 lehtori Jorma Pekka Kalervo Ollarannan kanssa. Ritva Ollaranta valmistui musiikinopettajaksi Sibelius-Akatemiasta 1967, musiikkileikkikoulunopettajan kelpoisuuden hän sai 1983 ja musiikin alkuopetuksen lehtorin kelpoisuuden 1992.
Ollaranta oli musiikkileikkikoulunopettaja Helsingin maalaiskunnan musiikkiopistossa vuodesta 1964 ja Suur-Helsingin musiikkiopistossa, vuodesta 1969 Itä-Helsingin musiikkiopisto, 1965–1992, Helsingin konservatorion musiikkileikkikoulunopettajan opintolinjan yliopettaja 1988–2000 ja Helsingin ammattikorkeakoulu Stadian varhaisiän musiikkikasvatuksen ja didaktiikan yliopettaja 2000–2007. Hänellä on myös ollut lukuisia asiantuntija- ja luottamustehtäviä. Ansioistaan Ollaranta on saanut monia palkintoja ja tunnustuksia, kuten Lastenkulttuurin valtionpalkinnon 1992 ja Lastenmusiikki-yhdistyksen elämäntyöpalkinnon 2019.
Julkaisuja

Musiikkia muksuille: pienten lasten musiikkikirja, 1979 (M. Simojoen ja O. Heikkilän kanssa)
Muksut musiikkimaassa, 1982 (M. Simojoen kanssa)
Pillipiiparit musiikkimaassa: nokkahuiluopas, 1982 (M. Simojoen kanssa)
Pium paum paukkaa, 1985 (M. Simojoen kanssa)
Musiikkimaan matkaopas: alle kouluikäisten lasten musiikkikasvatuksen käsikirja musiikkileikkikouluille ja päiväkodeille, 1986 (M. Simojoen kanssa)
Sormet sormien lomahan: viisikielisen kanteleen alkeet, 1987 (M. Simojoen kanssa)
Laulan lasten lailla, 1989 (M. Simojoen, A. Vanaksen kanssa)
Matin ja Maijan laulukirja, 1990 (O. Heikkilän kanssa)
Musiikkivalmennus I-II, 1990 (J. Ollarannan kanssa)
Musiikkivalmennus I-II, 1992, 1994 (M. Simojoen, A. Vanaksen kanssa)
Musiikkivalmennus I: opettajan opas, 1994 (M. Simojoen kanssa)
Meidän muksun laulut ja leikit, 1994 (M. Simojoen ja S. Sippurahännän kanssa)
Muksut musisoimaan: viisikielisen kanteleen soitto-opas, 1995 (M. Simojoen, A. Vanaksen kanssa)
Olin laulukirja, 2000 (muiden kanssa)
Olin teemakirja opettajalle 1-2, 2000 (muiden kanssa)
Olin tehtävävihko 1-3, 2001 (muiden kanssa)
Olin kantele: viisikielisen kanteleen soitonopetukseen, 2002 (muiden kanssa)
Olin nokkahuilu: nokkahuilun soitonopetukseen, 2003 (muiden kanssa)
Syksyn aika: VirkistysVerso: musiikki- ja tarinatuokioita ikäihmisille, 2006 (toim. muiden kanssa)
Kesän aika: VirkistysVerso: musiikki- ja tarinatuokioita ikäihmisille, 2007 (toim. muiden kanssa)
Kevään aika: VirkistysVerso: musiikki- ja tarinatuokioita ikäihmisille, 2007 (toim. muiden kanssa)
Talven aika: VirkistysVerso: musiikki- ja tarinatuokioita ikäihmisille, 2007 (toim. muiden kanssa)
Virkistysverson laulukirja, 2008 (muiden kanssa)
Piilometsän säveliä: musiikkileikkejä lapsille, 2013 (toim. muiden kanssa)
Ikivihreä soiva laulukirja, 2015 (toim. muiden kanssa)
Aiheesta muualla

Ritva Ollaranta: varhaisiän musiikkikasvatuksen uranuurtaja, 2008, Niina Rajatie (pro gradu -tutkielma)
Rouven Sattelmaier

Rouven Sattelmaier
Rouven Kai Sattelmaier (s. 7. elokuuta 1987 Ludwigsburg, Länsi-Saksa) on saksalainen jalkapallomaalivahti, joka edustaa Bundesliigassa pelaavaa Bayern Müncheniä.
Sattelmaier on edustanut peliurallaan myös Affalterbachia, Stuttgartia, Freibergia, Stuttgarter Kickersiä ja Jahn Regensburgia, joista viimeksi mainitussa pelatessaan hänet palkittiin 3. Ligan parhaana pelaajana vuonna 2009. Bayern Müncheniin hän siirtyi heinäkuussa 2010.
Pyhäsalmen kaivos

Pyhäsalmen kaivos
Pyhäsalmen kaivos on Euroopan syvin perusmetallikaivos, ja se sijaitsee Pyhäjärvellä Pohjois-Pohjanmaalla. Kaivos on syvimmillään 1 444 metriä. Sen omistaa kanadalainen First Quantum Minerals. Kaivoksen päätuotteita ovat kupari ja sinkki. Kaivoksen rakentaminen aloitettiin vuonna 1959, ja se avattiin vuonna 1962.
Kaivoksen maanalaisen toiminnan piti loppua vuonna 2019, mutta Siilinjärven Yaran pyriitin tarve kasvoi, jolloin maanalainen toiminta sai lisäaikaa arviolta 14 kuukautta. Pyriitti on kupari- ja sinkkirikasteen sivutuote. Kaivoksen tuotannon on määrä jatkua kevääseen 2021.
Kaivoksessa on maailman syvimmällä sijaitseva sauna. Matka hissillä kaivoksen pohjalle kestää kaksi ja puoli minuuttia.
Kaivoksen omisti ennen Outokumpu, joka myi sen Inmet Mining Corporationille vuonna 2001. Vuonna 2013 kaivos siirtyi First Quantum Minerals Ltd:n omistukseen.
Tilat ja kulkeminen

Maanalaisen kaivoksen päätaso on 1 400 metrin syvyydessä. Tasolle pääsee joko nostokoneella sen ollessa henkilöajotilassa tai vinotunnelia pitkin ajoneuvolla. Päätasolla on ravintola Retka, WC- ja suihkutilat, korjaamot, varasto sekä pelastautumistilat. Päätasolla on myös maailman syvimmällä sijaitseva sauna, 1 410 metrin syvyydessä. Hissillä pääsee päätasolle alle kolmessa minuutissa, ja hissin keskinopeus on 8 m/s, enimmäisnopeus 12 m/s. Kaivoksen vinotunneli on 11 kilometriä pitkä, ja sitä pitkin ajo päätasolle kestää noin 30–45 minuuttia. Kaivoksessa on toimintaa tavanomaisesti kello 5–22. Räjäytykset suoritetaan iltaisin klo 22 jälkeen kun kaikki henkilöt ovat poistuneet. Lämpötila ja ilmankosteus vaihtelevat tasojen välillä, mutta keskimääräinen lämpötila läpi vuoden on 23 celsius-astetta ja suhteellinen ilmankosteus vaihtelee 50 ja 100 prosentin välillä.
Maanpäällisiin tiloihin lukeutuu rikastamo, tehdaspalvelu ja varasto, avolouhos, nostotornit, rikastushiekka-alue ja konttori. Rikastamo pyörii ympärivuorokautisesti kolmessa vuorossa. Vierasryhmät otetaan vastaan konttorilla, ja turvallisuusperehdytysten jälkeen vierailun isäntä kuljettaa vieraat kaivosalueelle.
Uusiokäyttö

Maanalaisen kaivostoiminnan loppuessa vuonna 2021 alueelle perustetty Pyhäjärven Callio-yhtiö tarjoaa yrityksille tutkimus-, tuotekehitys- ja tuotantotiloja. Pyhäjärven Callio on Pyhäjärven kaupungin omistama osakeyhtiö. Ensimmäiset sopimukset uusiokäytöstä on tehty muun muassa Normet Oy:n, Oulun yliopiston sekä Muon Solutions Oy:n kanssa. Calliossa on syksyllä 2019 alkanut maanalaisen palo-, pelastus- ja suojelualan koulutuskeskuksen rakentaminen.[lähde? ]
Uusiokäyttö > Pumppuvesivoimaan perustuva energiavarasto

4. joulukuuta 2019 ilmoitettiin, että Pumped Hydro Storage Sweden AB ja Callio ovat allekirjoittaneet yhteistyösopimuksen pumppuvesivoimaan perustuvan energiavaraston demolaitoksen rakentamisesta Pyhäsalmen kaivokseen. Yhteistyön tarkoituksena on suunnitella ja kehittää demolaitos, jota voidaan myöhemmin hyödyntää isomman mittakaavan laitoksen toteutuessa. Tekninen suunnittelu, rahoitus ja aikataulutus on jo aloitettu.
Tutkimus ja kehitys

Pyhäjärven Callio on monialainen toimintaympäristö, jonka tarkoitus on saada uusia toimijoita hyödyntämään kaivoksen infrastruktuuria ja ainutlaatuista ympäristöä nyt ja myöhemmin kun kaivoksen toiminta loppuu. Kaivokselle ja sen ympäröiville maa-alueille on monia eri uusiokäyttömahdollisuuksia johtuen infrastruktuurin hyvästä kunnosta, helpoista kulkuyhteyksistä sekä työntekijöiden osaamisesta. Useita projekteja on parhaillaan meneillään, ja näistä Callio Lab valvoo tieteelliseen tutkimukseen ja kehitykseen liittyviä hankkeita.
Tutkimus ja kehitys > Callio Lab

Yksi merkittävä Pyhäsalmen kaivoksella toteutunut projekti on tieteellisesti orientoitunut Callio Lab. Callio Lab on monitieteinen tutkimus- ja kehitysympäristö, jonka tavoite on hyödyntää mahdollisimman hyvin Pyhäsalmen kaivoksen suomat erinomaiset ja ainutlaatuiset puitteet. Maanalaisella ympäristöllä on lukemattomia käyttömahdollisuuksia muun muassa fysiikan, geotieteiden, avaruustieteiden, maanalaisen rakennuksen ja ruoan kasvatuksen aloilla. Callio Lab pyrkii lisäämään tietoisuutta Pyhäsalmen kaivoksella sijaitsevista tutkimuslaboratoriosta ja tekemään niistä helpommin lähestyttävät uusille toimijoille. Henkilöstöä on avustamassa uusien projektien aloittamisessa ja käytännön töissä, kuten kuljetuksessa ja kaivoksessa liikkumisessa. Callio Lab on osa BSUIN-verkostoa, joka koostuu kuudesta maanalaisesta laboratoriosta ja tilasta Baltian alueella.
Oulun yliopisto on tehnyt Pyhäsalmen kaivoksessa maanalaisen fysiikan tutkimusta vuodesta 1997 lähtien. Callio Labin suurin maanalainen laboratorio, Lab 2, oli aiemmin ehdolla Laguna-hankkeen neutriinoilmaisimen sijaintipaikaksi. Vuonna 2014 tehdyssä selvityksessä Pyhäsalmen kaivoksen todettiin olevan paras paikka Cernin hiukkasilmaisimelle, joka vastaanottaisi Sveitsistä Cernin hiukkastutkimuskeskuksesta maan kuoren läpi ammuttavia neutriinoita. 2016 Laguna-hanke peruuntui aiotussa muodossaan ja siirtyy mahdollisesti Yhdysvaltoihin.
Aiheesta muualla

Kuvia tai muita tiedostoja aiheesta Pyhäsalmen kaivos Wikimedia Commonsissa
Callio website
CallioLab website
BSUIN (Baltic Sea Underground Facilities and Innovation Network) website
MINETRAIN
Laguna-hanke: Miksi Suomi menetti ison kansainvälisen tutkimuskeskuksen? (Arkistoitu – Internet Archive) - Tiedetuubi.fi (Tieteellisen toiminnan näkymiä.)
Euroopan syvin kaivos saa uuden elämän Pyhäsalmella – aurinko tuodaan puolen kilometrin syvyyteen ja kasvit versovat vesialustalla Yle, 2017
Ronetta Smith

| Mitalit> Maa:  Jamaika.Naisten yleisurheilu. Olympialaiset  | Mitalit> Maa:  Jamaika.Naisten yleisurheilu. Olympialaiset  | Mitalit> Maa:  Jamaika.Naisten yleisurheilu. Olympialaiset  | Maa:  Jamaika> Naisten yleisurheilu. |
| --- | --- | --- | --- |
|  Pronssia | Ateena 2004 | 4×400 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Helsinki 2005 | 4×400 m |  |
|  Pronssia | Pariisi 2003 | 4×400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Birmingham 2003 | 4×400 m |  |
Ronetta Smith (s. 2. toukokuuta 1980) on jamaikalainen  pikajuoksija, joka on erikoistunut 400 metrin juoksuun.
Smith osallistui Birminghamin sisäratojen MM-kisoihin 2003, mutta karsiutui henkilökohtaisella matkalla alkuerissä. 4 x 400 metrin viestijuoksussa hän oli mukana Jamaikan joukkueessa, joka voitti hopeaa. Samana vuonna Pariisin ulkoratojen MM-kisoissa hän karsiutui henkilökohtaisella matkalla välierissä ajalla 51,39, mutta oli mukana MM-pronssia voittaneessa viestijoukkueessa. Budapestin sisäratojen MM-kisoissa 2004 hän karsiutui alkuerissä. Ateenan olympialaisissa hän saavutti olympiapronssia, kun juoksi alkuerissä Jamaikan pitkän viestin joukkueessa. Loppukilpailussa kolmanneksi juosseessa joukkueessa Smithin tilalla juoksi Novlene Williams. Helsingin MM-kisoissa 2005 Smith karsiutui henkilökohtaisen matkan alkuerissä, mutta oli mukana voittamassa MM-hopeaa viestissä. Moskovan sisäratojen MM-kisoissa 2006 hän karsiutui alkuerissä ja Kansainyhteisön kisoissa samana vuonna välierissä.
Ennätykset

200 metrin juoksu: 23,25 (2001)
400 metrin juoksu: 51,23 (2005)
Richard Hughes (kirjailija)

| Richard Hughes> Henkilötiedot |
| --- | --- |
Syntynyt: 1900 Weybridge, Surrey, Britannia
Kuollut: 1976 (75–76 vuotta) Gwynedd, Wales, Britannia
Kansalaisuus:  Britannia
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Richard Hughes (1900 Weybridge, Surrey, Britannia – 1976 Gwynedd, Wales, Britannia) oli brittiläinen kirjailija, syntyisin walesilainen.
Hughes toimi 1924–1936 Walesin kansallisteatterin johtajana. Hänen esikoisteoksensa on Lontoossa 1922 esitetty yksinäytöksinen näytelmä The Sister's tragedy. Kuunnelma A comedy of danger sai esityksensä BBC:ssä vuonna 1924. Sitä pidetään maailman ensimmäisenä kuunnelmana. Hughes kierteli maailmaa, ja hänen meriromaaninsa olivat suosittuja. Romaanien lisäksi hän on kirjoittanut novelleja, runoja ja lastenkirjoja.
Suomennetut teokset

Kettu ullakolla (The fox in the attic), suom. Auli Tarkka, Tammi 1965 Sarja: Keltainen kirjasto 61
Rajumyrsky Jamaikassa (A high wind in Jamaica, 1929), suom. Tauno Tainio, Tammi 1956 Sarja: Keltainen kirjasto 8
Sattuman kourissa (In hazard, 1938), suom. Kaj Kauhanen, Tammi 1959 Sarja: Keltainen kirjasto 24
Vaarassa: kuunnelma (A comedy of danger), suom. Tuomas Anhava, Yleisradio 1976
Richard Hughes (rumpali)

| Richard Hughes |
| --- | --- |
 Richard Hughes esiintymässä Keanen kanssa 2009.
Henkilötiedot
Syntynyt: 8. syyskuuta 1975 (ikä 49) Gravesend, Kent, Englanti
Muusikko
Aktiivisena:  1995–
Tyylilajit:  vaihtoehtorock, poprock
Soittimet:  rummut, taustalaulu
Yhtyeet:  Keane
Aiheesta muualla
keanemusic.com
  [ Muokkaa Wikidatassa ] [ ohje ]  
Richard David Hughes (s. 8. syyskuuta 1975 Gravesend, Kent, Englanti) on brittiyhtye Keanen rumpali.
Hän aloitti uransa 1995 Tim Rice-Oxleyn ja Dominic Scottin perustaman coveryhtyeen rumpalina. Hughesin vastustuksesta huolimatta Tom Chaplin kutsuttiin mukaan yhtyeeseen.
Hughes opiskeli maantiedettä University College Londonissa ja meni loppututkinnon suoritettuaan töihin BBC:n palvelukseen rahoittaakseen yhtyettä sen harjoitellessa. Hän toimi jonkin aikaa myös sijaisopettajana. Keanen kappale ”Put It Behind You” on tehty Hughesille siinä vaiheessa, kun hänen suhteensa tyttöystäväänsä katkesi.
Aiheesta muualla

Yhtyeen kotisivu
Richard Hughes (rumpali) Internet Movie Databasessa. (englanniksi)
Rudy Gay

| Rudy Gay |
| --- | --- |
 Rudy Gay.
Henkilötiedot
Koko nimi:  Rudy Carlton Gay Jr.
Syntynyt: 17. elokuuta 1986 (ikä 38) Baltimore, Maryland, Yhdysvallat
Kansalaisuus:   Yhdysvallat
Koripalloilija
Pituus:  203 cm
Paino:  113 kg
Nyk. joukkue:   Utah Jazz
Sarja:  NBA
NBA-varaus:  8. varaus 2006 Houston Rockets
Pelaajaura
Seurajoukkueet
2006–2013 2013 2013–2017 2017–2021 2021-:   Memphis Grizzlies  Toronto Raptors  Sacramento Kings  San Antonio Spurs  Utah Jazz
Maajoukkueet
2009–:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo.MM-kilpailut  | Mitalit> Maa:   Yhdysvallat.Miesten koripallo.MM-kilpailut  | Mitalit> Maa:   Yhdysvallat.Miesten koripallo.MM-kilpailut  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Turkki 2010 | miehet |  |
|  Kultaa | Espanja 2014 | miehet |  |
Rudy Carlton Gay Jr. (s. 17. elokuuta 1986 Baltimore, Maryland) on yhdysvaltalainen koripalloilija ja maailmanmestari, joka on pelannut NBA:ssa vuodesta 2006 lähtien. Hän edustaa NBA Joukkue Utah Jazzia. Aiemmin hän on edustanut Memphis Grizzliesiä, Toronto Raptorsia, Sacramento Kingsiä Ja San Antonio Spursia
Pienenä laitahyökkääjänä pelaavan Gayn varasi NBA:han vuoden 2006 varaustilaisuudessa kahdeksannella vuorolla Houston Rockets, joka myi Gayn pelioikeudet vaihtokaupassa Memphis Grizzliesille. Kaudella 2006–2007 Gay valittiin tulokkaiden ykköstähdistöjoukkueeseen. Hän edusti Grizzliesiä kuusi ja puoli kautta, ja hänellä oli joukkueen paras pistekeskiarvo näistä kolmella (kausina 2007–2008, 2008–2009 ja 2011–2012)
Tammikuussa 2013, kesken kauden 2012–2013, Gay siirtyi yhdessä keskushyökkääjä Hamed Haddadin kanssa Toronto Raptorsiin pelaajakaupassa, jossa Grizzlies sai vaihdossa pelintekijä José Calderónin, laitahyökkääjä Ed Davisin ja toisen kierroksen varausvuoron sekä rahallisen korvauksen. Calderón siirtyi vielä samana päivänä Detroit Pistonsiin, josta Grizzlies sai laitahyökkääjät Austin Dayen ja Tayshaun Princen. Joulukuussa 2013 Gay myytiin Sacramento Kingsiin. Lähes koko kevätkauden 2017 Gay oli poissa kentiltä akillesjännevamman takia, ja heinäkuussa 2017 hän teki sopimuksen San Antonio Spursin kanssa.
Gay on pelannut myös Yhdysvaltain maajoukkueessa, jossa hän on voittanut maailmanmestaruuden Turkin vuoden 2010 sekä Espanjan vuoden 2014 kisoista.